# INGLISE KEEL A-võõrkeelena

**III KOOLIASTE**

# Õppe- ja kasvatuseesmärgid

Põhikooli A-võõrkeele õpetusega taotletakse, et õpilane:

1. saavutab iseseisva keelekasutaja taseme, mis võimaldab selles keeles igapäevastes situatsioonides suhelda ning lugeda ja mõista eakohaseid võõrkeelseid originaaltekste;
2. huvitub võõrkeelte õppimisest ja nende kaudu silmaringi laiendamisest;
3. omandab oskuse märgata ja väärtustada erinevate kultuuride eripära;
4. omandab oskuse edaspidi õppida võõrkeeli ning pidevalt täiendada oma keeleoskust;
5. huvitub õpitavat keelt kõnelevatest maadest ja nende kultuurist;
6. oskab kasutada eakohaseid võõrkeelseid teatmeallikaid (nt teatmeteosed, sõnaraamatud, internet), et leida vajalikku infot ka teistes valdkondades ja õppeainetes.
7. **Lõiming**

Inglise keele ainekava arvestavab teadmisi, mida õpilane saab õpitava keele maade ja kultuuri kohta teiste ainevaldkondade kaudu. Inglise keele tundides kasutatavad materjalid täiendavad teadmisi, mida õpilane omandab teistes õppeainetes, andes õpilasele keelelised vahendid erinevate valdkondadega seonduvate teemade käsitlemiseks

Inglise keele oskus võimaldab muu hulgas õppijale ligipääsu lisateabeallikatele (teatmeteosed,

ingliskeelne kirjandus, internet jt), toetades sel moel materjali otsimist mõne teise õppeaine jaoks.

Inglise keele õppekava lõimub eeskätt järgnevate ainetega:

* Emakeel ja kirjandus (eesti keel);
* Teised õpitavad võõrkeeled (saksa ja vene keel);
* Ajalugu ja ühiskonnaõpetus;
* Geograafia;
* Loodusõpetus ja bioloogia;
* Inimeseõpetus;
* Muusika ja kunstiõpetus;
* Infotehnoloogia.
1. **Õppeaine ajaline maht.**

III. kooliaste: 7. klass – 105 tundi

 8. klass - 105 tundi

 9. klass - 105 tundi

**8. klass / A-võõrkeel (inglise keel)**

**1. Õppe-ja kasvatuseesmärgid**

Õpilane:

1) tunneb jätkuvat huvi inglise keele ning seda kõnelevate maade kultuuriloo vastu; on omandanud mõningaid teadmisi inglise keelt kõnelevate maade kultuuri, geograafia jms kohta

2) saab aru vahetus suhtlussituatsioonis kuuldust, kui vestlus on tuttaval igapäevaeluga seotud teemal;

3) mõistab tele- ja raadiosaadete ning filmide sisu, kui teema on tuttav ja pakub huvi ning pilt toetab heliteksti;

4) saab aru loomuliku tempoga kõnest, kui hääldus on selge ja tuttav;

5) oskab lihtsate seostatud lausetega rääkida oma kogemustest ja kavatsustest, suudab lühidalt põhjendada oma seisukohti;

6) on võimeline ühinema vestlusega ja avaldama arvamust, kui kõneaine on tuttav, kasutab õpitud väljendeid ja lausemalle õigesti;

7) oskab kirjutada õpitud teemadel lühikesi jutustavat laadi tekste, milles väljendab oma tundeid, mõtteid ja arvamusi (nt isiklik kiri, e-kiri, blogi), koostab erinevaid tarbetekste

(nt teadaanne, kuulutus);

8) suhtleb *online*- vestluses (nt MSN);

9) loeb ja mõistab mõneleheküljelisi lihtsa sõnastusega faktipõhiseid tekste (nt kirjad, veebiväljaanded, infovoldikud, kasutusjuhendid), mõistab jutustavat laadi teksti põhiideed ning suudab jälgida sündmuste arengut;

10) suudab leida vajalikku infot teatmeteostest ja internetist, oskab kasutada kakskeelseid

tõlkesõnastikke;

11) töötab iseseisvalt, paaris ja rühmas;

12) hindab õpetaja abiga oma tugevaid ja nõrku külgi ning kohandab vastavalt oma õpistrateegiaid.

Saavutab 8.kl lõpuks taseme B1.1

**2. Õppesisu**

**2.1. Teemad ja alateemad**

**Mina ja teised.** Võimed, tugevused ja nõrkused; inimestevahelised suhted, viisakusreeglid,

koostöö ja teistega arvestamine; koolivägivald.

**Kodu ja lähiümbrus.** Perekondlikud sündmused ja tähtpäevad; kodukoha vaatamisväärsused ja nende tutvustamine.

**Kodukoht Eesti.** Loodus ja looduskaitse; keskkonnahoidlik ja -säästlik käitumine; elu linnas ja maal; Eesti vaatamisväärsused.

**Riigid ja nende kultuur.** Õpitava keele kultuuriruumi kuuluvad riigid ja nende lühiiseloomustus, tuntumate riikide nimetused, rahvad, keeled.

**Igapäevaelu. Õppimine ja töö.** Tervislik eluviis ja toitumine, suhtlemine teeninduses, turvalisus; õpioskused ja harjumused, edasiõppimine ja kutsevalik; töökohad.

**Vaba aeg.** Kultuuriline mitmekesisus; kunst, sport, film, muusika.

**2.2. Põhimõisted**

**Nimisõna**: omastav kääne, ainsus ja mitmus (erandjuhud)

**Artikkel**: umbmäärane (a(n)), määrav (the) ja nullartikkel erinevas grammatilises kontekstis; artikkel geograafiliste nimedega (the Mississippi)

**Omadussõna**: võrdlusastmed

**Arvsõna**: murdarvud, arvutustehted

**Asesõna**: isikulised (I, you…), omastavad (my, your…) ja enesekohased asesõnad (myself, yourself…); siduvad asesõnad (who, whom, whose, that, which); umbmäärased asesõnad (every, each, all, both, neither, none, much, many, (a) little, (a) few)

**Tegusõna**: ajavormid (olevik (liht-, kestev), minevik (liht-, kestev, täis-, enne-), tulevik (liht-, going to); used to – minevik; umbisikuline tegumood (lihtolevik ja lihtminevik); tingimuslaused; modaalverbid; konstruktsioonid infinitiivi ja gerundiumiga; kaudne kõneviis (jutustavad ja küsilaused, käsklaused, aegade nihe minevikulise saatelause puhul); verbifraasid

**Määrsõna**: aja-, koha- ja viisimäärsõnad

**Eessõna**: eessõnalised fraasid koha-, aja-, ja viisimäärustes (on the beach, in the afternoon, by bus…), kindla eessõnaga fraasi nõudvad verbid ja omadussõnad (believe in, angry with …)

**Sidesõna**: although, otherwise, while

**Lauseõpetus**: sõnajärg (küsilause; määrsõnade asend jutustavas lauses; kaudküsimus)

**Sõnatuletu**s: sõnaliigid, nende muutumine seoses ees- ja järelliidetega

**Õigekiri**: suur ja väike algustäht; kirjavahemärgid (koma tingimuslauses; jutumärgid, koma ja punkt arvudes ja murdudes)

**2.3. Arendavad oskused**

KUULAMISEL:

\* süvendab 7. klassis õpitud oskusi;

\* saab aru õpitud sõnavara ulatuses tekstidest, lauludest, luuletustest;

\* püüab mõista konteksti abil neis esinevaid tundmatuid sõnu;

\* eristab vestluses olevate erinevate inimeste kõnet;

\* õpib sihipäraselt (teatud eesmärgi või ülesandega) kuulama (selektiivne, globaalne);

\* õpib teksti mõistmiseks ära kasutama mitteverbaalsete elementide olemasolu (tausthelid, kõnelejate arv);

\* õpib teksti mõistmisel ära kasutama kõnelejate hääletooni ja intonatsiooni;

\* õpib eristama kuulatavast tekstist vajalikku informatsiooni;

\* õpib kuulamisel tegema märkmeid;

LUGEMISEL:

\* süvendab 7. klassis õpitut:

\* saab aru kirjalikest tööjuhenditest;

\* saab aru tuttava sõnavaraga tekstidest;

\* oskab õige intonatsiooni, rõhu ja rütmiga lugeda õpitud dialooge, jutte, luuletusi;

\* oskab leida tekstist olulist (globaalne lugemine)

\* õpib sõnade või keelendite mõistmiseks kasutama piltide, konteksti või sõnaraamatu

 abi;

\* õpib oluliste kohtade markeerimist tekstis;

\* laiendab sõnavara kerge ilukirjandusliku lektüüri ja ajakirjaartiklite lugemisega;

KÕNELEMISEL:

\* süvendab ja laiendab 7. klassis õpitut:

\* püüab kõiki võõrhäälikuid korrektselt hääldada;

\* oskab vastata küsimustele õpitud temaatika piires;

\* oskab õpitud sõnavara piires rääkida igapäevastest tegevustest;

\* oskab esitada küsimusi õpitud teemade piires;

\* oskab kasutada õpitud fraase õige intonatsiooniga;

 \* õpib suhtlema õpitud temaatika piires;

 \* oskab jälgida suhtlusetiketti suhtlemisel täiskasvanute ja eakaaslastega

 \* õpib vajadusel öeldut ümber sõnastama;

KIRJUTAMISEL:

\* süvendab 7. klassis õpitut:

\* õpib kirjutama õpitavaid sõnu ja keelendeid ning vajadusel neid kontrollima (õpiku,

 sõnastiku abil);

\* õpib loetu talletamist etteantud vormis ( tabel,skeem);

 \* õpib vajaliku sõna leidmist ( sõnastik)

 \* õpib kirjutama jutukesi, artikleid, e-maile, kirju; teateid; küllakutseid; filmi ülevaateid,

 ankeetide täitmist jne.

 \* kirjutab etteütlusi ja ümberjutustusi.

**2.4. Lõimumine teiste ainetega.**

\* Emakeel ja kirjandus: sõnaliigid (nn nimisõna, tegusõna, asesõna, omadussõna), lause;

 kirjanikud, teosed;

 \* Matemaatika – põhiarvud, järgarvud, matemaatilised tehted;

\* Geograafia – riigid maailmas, pealinnad, Eesti, riikide suurus, rahvastiku arv, Euroopas

 räägitavad keeled;reisimine;

\* Muusika ja kunst – muusika/kunst kui hobi, muusikud, laulud, kunstnikud;

 pildikirjeldused, muusikaliigid ja muusikainstrumendid;

\* Loodusõpetus – loodus Eestis ja inglise keelt kõnelevates maades; loomad ja

 taimed;ilmastik;

\* Sport – sport kui vabaajategevus, spordialad, kuulsad sportlased;

\* Teised võõrkeeled: võrdlev grammatika; traditsioonide võrdlus; sõnaloome;

\* Ajalugu – sündmused, suurkujud; inglise keelt kõnelevate maade tähtsündmused;

 valitsejad;

**2.5. Läbivad teemad**

Võõrkeelte valdkonna ained kajastavad erinevates kooliastmetes õpieesmärke ja teemasid, mis toetavad õpilase algatusvõimet, mõtteaktiivsust ning läbivate teemade omandamist, kasutades selleks sobivaid võõrkeelseid (autentseid) alustekste ning erinevaid pädevusi arendavaid töömeetodeid.

Eelkõige on läbivad teemad seotud alljärgnevate teemavaldkondadega:

1. **„Õppimine ja töö” – elukestev õpe ja karjääri planeerimine;**

- õpib tundma erinevaid elukutseid : arst, õpetaja, looduskaitse alal töötajad, talunik;

- teab isa ja ema (hooldajate, pereliikmete) ameteid;

- mõistab ja oskab lihtsalt kirjeldada erinevate elukutsete vajalikkust ühiskonnale;

- mõistab teadmiste ja hariduse seost elukutsetega;

- tegeleb oma huvide ja võimete uurimisega;

- mõistab suhtlemis- ja koostööoskuste vajalikkust;

1. **„Kodukoht Eesti” – keskkond ja jätkusuutlik areng;**

- õpib mõistma inimese ja keskkonna vahelisi seoseid teemade : säästlik tarbimine; taaskasutus;

- õpib nägema inimtegevuse mõju loodusele, teadvustab end tarbijana;

1. **„Kodukoht Eesti”, „Riigid ja nende kultuur” – kultuuriline identiteet;**

- õpib traditsioonide ja tavade (pühad, perekonnatraditsioonid) läbi mõistma oma kultuuri ja austama teisi.

1. **„Vaba aeg“ – teabekeskkond, tehnoloogia ja innovatsioon;**

- õpib kasutama elektroonilist meediat: mõistab, et Internet on avalik sfäär, oskab leida internetist vajalikku teavet, kasutada portaale ja ajalehtede Interneti-väljaandeid;

- (Info leidmine internetist: Näit. teemade “Koolis” , „Riigid ja nende kultuur” raames .)

- õpib töötama arvutiklassis õpetaja koostatud harjutustega.

- õpib iseseisvalt on-line harjutustega tegelema.

###### „Mina ja teised”, „Kodu ja lähiümbrus”, „Igapäevaelu. Õppimine ja töö“ – tervis ja ohutus*;*

- õpib tundma tervist tugevdavaid ja tervist kahjustavaid tegureid ning terviseriske, stressiga toimetuleku võimalusi teemade “Koolis/Tunnis”, “Pärast tunde”, “Söömisharjumused” raames;

- õpib tundma jalakäija ja sõitja , jalgratturi kohustusi, käituma neile vastavalt liikluses.

**3. Õpitulemused**

**KUULAMISOSKUS:**

\*oskab sihipäraselt (teatud eesmärgi või ülesandega) kuulata;

\*oskab teksti mõistmiseks ära kasutada mitteverbaalsete elementide olemasolu (tausthelid, kõnelejate arv);

\*oskab teksti mõistmisel ära kasutada kõnelejate hääletooni ja intonatsiooni ;

\*oskab sõnade/keelendite tähendust tuletada kontekstist/situatsioonist

\*oskab eristada kuulatavast tekstist vajalikku informatsiooni;

\*saab kuulamisel aru õpitud sõnavara ulatuses tekstidest, lauludest, kui inimesed räägivad aeglaselt ja selgelt;

\*eristab selgelt kuni kolme erineva vestluses osaleva inimese kõnet;

\*oskab tekstist välja kuulata endale vajalikku infot (selektiivne kuulamine);

\*oskab kuulamisel välja tuua teksti kõige olulisemat infot ( globaalne kuulamine);

**KÕNELEMISOSKUS**

 \*oskab kõiki võõrhäälikuid korrektselt hääldada;

\*oskab kasutada suhtelemiskeelendeid õige tunderõhuga/intonatsiooniga

\*jälgib suhtlusetiketti;

\*oskab suhelda õpitud temaatika piires, kui vestluspartner räägib aeglaselt, vajadusel öeldut \*kordab või ümber sõnastab;

\*oskab küsida ja vastata lihtsatele küsimustele õpitud temaatika piires;

\*oskab lihtsate sõnade ja fraasidega kirjeldada pilte endast, oma perekonnast, koolielu teemadel, \*ühistegevustest sõpradega;

 \*oskab lihtsate fraaside ja lausetega jutustada endast, oma perekonnast, kooli ja vaba aja

 veetmise teemal oma sünnipäevapeost, elust maal , koduloomade ja metsloo-made eest

 hoolitsemisest, keskkonnakaitsest;.

\*tunneb erinevaid tekstisorte: vestlus, küsitlus, lühiintervjuu, jutustus;

\*oskab põhjendada oma seisukohti;

**LUGEMISOSKUS:**

\*oskab lihtsa sõnavaraga tundmatuid tekste lugeda õige intonatsiooni, rõhu ja rütmiga;

\*oskab õpiku tekste ja dialooge lugeda õige intonatsiooni, rõhu ja rütmiga;

\*mõistab tuttavaid nimesid, sõnu ja lihtsamaid lauseid näiteks siltidel, kataloogides,

\*oskab teksti mõistmiseks kasutada piltide, konteksti või sõnaraamatu abi;

\*oskab tekstist leida olulist (globaalne lugemine);

\*oskab tekstist leida endale vajalikku teavet (selektiivne lugemine)

**KIRJUTAMISOSKUS:**

\*oskab kirjutada õpitavaid sõnu ja/keelendeid ja vajadusel kontrollida (õpiku, sõnastiku abil)

\*oskab korrastada õpitud sõnavara temaatiliselt;

\*oskab kuuldut/loetut talletada etteantud vormis (tabel, skeem vms);

\*oskab kirjutamisel vajalikku sõna leida (sõnastikust);

\*oskab kirjutada lühikest ja lihtsat teadet (näiteks postkaart, kutse, tänukiri jne);

\*oskab täita ankeeti, kus küsitakse isikuandmeid: nimi, aadres, telefoninumber;

\*oskab kirjutada lühikirjandit õpitud teemadel;

\*oskab kirjutada lihtsat isiklikku kirja ja/või e-maili;

\*teeb enne kirjalikku loovtööd mustandi, oskab seda redigeerida

**4. Õpitegevused**

 **Õppetegevust kavandades ja korraldades:**

\* lähtutakse õppekava alusväärtustest, üldpädevustest, õppeaine eesmärkidest, õppesisust ja oodatavatest õpitulemustest ning toetatakse lõimingut teiste õppeainete ja läbivate teemadega;

\*taotletakse, et õpilase õpikoormus (sh kodutööde maht) on mõõdukas, jaotub õppeaasta ulatuses ühtlaselt ning jätab piisavalt aega puhkuseks ja huvitegevusteks;

\*võimaldatakse õppida üksi ning üheskoos teistega (iseseisvad, paaris- ja rühmatööd), et toetada õpilaste kujunemist aktiivseteks ning iseseisvateks õppijateks;

\*kasutatakse diferentseeritud õppeülesandeid, mille sisu ja raskusaste toetavad individualiseeritud käsitlust ning suurendavad õpimotivatsiooni;

\*rakendatakse nüüdisaegseid info- ja kommunikatsioonitehnoloogiatel põhinevaid õpikeskkondi ning õppematerjale ja -vahendeid;

\*mitmekesistatakse õpikeskkonda: muuseumid, näitused, teater, kino, kontserdid, arvutiklass jne;

\*kasutatakse erinevaid õppemeetodeid, sh aktiivõpet: rollimängud, arutelud, diskussioonid, projektõpe jne.

**Osaoskuste arndamiseks sobivad näiteks:**

1) eri liiki eakohaste tekstide kuulamine ja lugemine sh iseseisev lugemine;

2) meedia- ja autentsete audiovisuaalsete materjalide kasutamine (nt ajaleheartiklid, uudised,

filmid);

3) loovtööd (nt luuletused, lühikirjand, isiklikud kirjad, teadaanded, kuulutused,

lühiülevaated);

4) lühireferaadid ja lihtsam uurimistöö;

5) projektitööd;

6) suulised ettekanded (nt projektitööde ja iseseisva lugemise kokkuvõtted);

7) rolli- ja suhtlusmängud;

8) info otsimine erinevatest võõrkeelsetest teatmeallikatest (nt tõlkesõnaraamat, internet).

**5. Hindamine ja kontroll**

Hindamine toimub kujundava hindamise ja arvestusliku hindamise kaudu.

Arvestuslik hindamine toimub teema käsitluse lõpus suulises või kirjalikus vormis ja on aluseks veerandihinde panekul.

Protsessihindamine toimub igapäevase töö käigus ja aitab tasakaalustada koondhinnet.

Hindamise aluseks on –Euroopa Nõukogu keeleoskuse taseme skaalades toodud kriteeriumid: Tase A 2.2 – B1.1

Aastas korraldatakse vähemalt 2 ( ja mitte rohkem kui 4) kõiki osaoskusi kontrollivat

tasemetööd.

Kõiki osaoskusi hinnatakse nii eraldi kui integreeritult. Igal õppeveerandil saab õpilane tagasisidet sõnalise hinnangu ja hinde vormis kõigi osaoskuste kohta. Kasutatakse ülesandeid, mis hõlmavad erinevaid osaoskusi (nt projektitööd, iseseisev lugemine jne).

**6. Õppevara**

Herbert Puchta ja Jeff Stranks *English in Mind* Student’s Book 2 Cambridge 2008

Herbert Puchta ja Jeff Stranks *English in Mind* Workbook 2, Cambridge 2008